CELEX: C2005/182/58
Language: da
Date: 2005-07-23 00:00:00
Title: Sag C-230/05 P: Appel iværksat den 26. maj 2005 af L til prøvelse af dom afsagt den 9. marts 2005 af De Europæiske Fællesskabers Ret i Første Instans (Fjerde Afdeling) i sag T-254/02, L mod Kommissionen for De Europæiske Fællesskaber

23.7.2005   
            
            
               DA
            
            
               Den Europæiske Unions Tidende
            
            
               C 182/33
            
         Appel iværksat den 26. maj 2005 af L til prøvelse af dom afsagt den 9. marts 2005 af De Europæiske Fællesskabers Ret i Første Instans (Fjerde Afdeling) i sag T-254/02, L mod Kommissionen for De Europæiske Fællesskaber
   (Sag C-230/05 P)
   (2005/C 182/58)
   processprog: fransk
   Ved De Europæiske Fællesskabers Domstol er der den 26. maj 2005 iværksat appel af L ved avocats P. Legros og S. Rodrigues, til prøvelse af dom afsagt den 9. marts 2005 af De Europæiske Fællesskabers Ret i Første Instans (Fjerde Afdeling) i sag T-254/02, L mod Kommissionen for De Europæiske Fællesskaber.
   Appellanten har nedlagt følgende påstande:
   
               1.
            
            
               Den anfægtede dom, som er afsagt af De Europæiske Fællesskabers Ret i Første Instans den 9. marts 2005, ophæves.
            
         
               2.
            
            
               Der gives appellanten medhold i de i første instans nedlagte påstande om annullation og om erstatning.
            
         
               3.
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Den anfægtede dom har:
   
               —
            
            
               dels tilsidesat appellantens ret til kontradiktion og krænket dennes interesser, idet Retten har begået adskillige rettergangsfejl og anlagt flere åbenbart urigtige skøn samt ikke har begrundet den anfægtede dom
            
         
               —
            
            
               dels tilsidesat fællesskabsretten ved ikke at drage nogen konsekvenser af sagsøgtes tilsidesættelse af sine forpligtelser i forbindelse med fremsendelsen af post til institutionens ansatte og behandlingen af sager vedrørende personalet inden for en rimelig frist i henhold til det almindelige princip om god forvaltningsskik.